origenes.contra-celsum 1.13
Ἐπεὶ δ᾿ ὁ Κέλσος ἔθηκεν ὡς λεγόμενον ὑπὸ πολλῶν Χριστιανῶν „ κακὸν μέν γε ἡ ἐν τῷ βίῳ σοφία ἀγαθὸν δ᾿ ἡ μωρία “ . λεκτέον ὅτι συκοφαντεῖ τὸν λόγον . μὴ ἐκθέμενος αὐτὴν τὴν παρὰ τῷ Παύλῳ κειμένην λέξιν οὕτως ἔχουσαν · „ εἴ τις δοκεῖ σοφὸς εἶναι ἐν ὑμῖν , ἐν τῷ αἰῶνι τούτῳ μωρὸς γενέσθω . ἵνα γένηται σοφός · ἡ γὰρ σοφία τοῦ κόσμου τούτου μωρία παρὰ θεῷ ἐστιν . “ οὐκοῦν ὁ μὲν ἀπόστολός φησιν οὐχ ἁπλῶς · „ ἡ σοφία μωρία παρὰ θεῷ ἐστιν . “ ἀλλ᾿ „ ἡ σοφία τοῦ κόσμου τούτου . “ καὶ πάλιν οὐκ „ εἴ τις δοκεῖ σοφὸς εἶναι ἐν ὑμῖν “ ἁπαξαπλῶς „ μωρὸς γενέσθω , “ ἀλλ᾿ „ ἐν τῷ αἰῶνι τούτῳ μωρὸς γενέσθω , ἵνα γένηται σοφός . “ „ σοφίαν “ οὖν „ τούτου τοῦ αἰῶνος “ λέγομεν τὴν κατὰ τὰς γραφὰς καταργουμένην πᾶσαν ψευδοδοξοῦσαν φιλοσοφίαν · καὶ μωρίαν λέγομεν ἀγαθὸν οὐκ ἀπολελυμένως , ἀλλ᾿ ὅτε τις τῷ αἰῶνι τούτῳ γίνεται „ μωρός “ · ὡς εἰ λέγοιμεν καὶ τὸν Πλατωνικὸν , πιστεύοντα τῇ ἀθανασίᾳ τῆς ψυχῆς καὶ τοῖς περὶ αὐτῆς λεγομένοις περὶ μετενσωματώσεως , μωρίαν ἀνειληφέναι ὡς πρὸς τοὺς Στωϊκοὺς διασύροντας τὴν τούτων συγκατάθεσιν , καὶ ὡς πρὸς Περιπατητικοὺς θρυλοῦντας τὰ Πλάτωνος „ τερετίσματα , “ καὶ ὡς πρὸς Ἐπικουρείους δεισιδαιμονίαν ἐγκαλοῦντας τοῖς εἰσάγουσι πρόνοιαν καὶ θεὸν ἐφιστᾶσι τοῖς ὅλοις . ἔτι δὲ ὅτι καὶ κατὰ τὸ τῷ λόγῳ ἀρέσκον πολλῷ διαφέρει μετὰ λόγου καὶ σοφίας συγκατατίθεσθαι τοῖς δόγμασιν ἤπερ μετὰ ψιλῆς τῆς πίστεως , καὶ ὅτι κατὰ περίστασιν καὶ τοῦτ᾿ ἐβουλήθη ὁ λόγος , ἵνα μὴ πάντῃ ἀνωφελεῖς ἐάσῃ τοὺς ἀνθρώπους , δηλοῖ ὁ τοῦ Ἰησοῦ γνήσιος μαθητὴς Παῦλος εἰπών · „ ἐπειδὴ γὰρ ἐν τῇ σοφίᾳ τοῦ θεοῦ οὐκ ἔγνω ὁ κόσμος διὰ τῆς σοφίας τὸν θεὸν , εὐδόκησεν ὁ θεὸς διὰ τῆς μωρίας τοῦ κηρύγματος σῶσαι τοὺς πιστεύοντας . “ σαφῶς οὖν διὰ τούτων δηλοῦται ὅτι ἐν τῇ σοφίᾳ τοῦ θεοῦ ἐχρῆν γινώσκεσθαι τὸν θεόν . καὶ ἐπεὶ μὴ τοῦτο γεγένηται οὕτως , δεύτερον εὐδόκησεν ὁ θεὸς σῶσαι τοὺς πιστεύοντας οὐχ ἁπαξαπλῶς διὰ μωρίας ἀλλὰ διὰ μωρίας ὅσον ἐπὶ κηρύγματι . αὐτόθεν γὰρ κηρυσσόμενος Ἰησοῦς Χριστὸς ἐσταυρωμένος μωρία ἐστὶ κηρύγματος · ὡς καὶ ὁ συναισθόμενος αὐτοῦ λέγει Παῦλος ἐν τῷ · „ ἡμεῖς δὲ κηρύσσομεν Ἰησοῦν Χριστὸν ἐσταυρωμένον , Ἰουδαίος μὲν σκάνδαλον ἔθνεσι δὲ μωρίαν , αὐτοῖς δὲ τοῖς κλητοῖς , Ἰουδαίοις τε καὶ Ἕλλησι , Χριστὸν θεοῦ δύναμιν καὶ θεοῦ σοφίαν . “
Lemmas: ἐπεί δέ ὁ ξελσυς τίθημι ὡς λέγω ὑπό πολύς Χριστιανός „ κακός μέν γε ὁ ἐν ὁ βίος σοφία ἀγαθός δέ ὁ μωρία “ . λεκτέος ὅτι συκοφαντέω ὁ λόγος . μή ἐκτίθημι αὐτός ὁ παρά ὁ Παῦλος κεῖμαι λέξις οὕτως ἔχω · „ εἰ τις δοκέω σοφός εἰμί ἐν σύ , ἐν ὁ αἰών οὗτος μωρός γίγνομαι . ἵνα γίγνομαι σοφός · ὁ γάρ σοφία ὁ κόσμος οὗτος μωρία παρά θεός εἰμί . “ οὐκοῦν ὁ μέν ἀπόστολος φημί οὐ ἁπλῶς · „ ὁ σοφία μωρία παρά θεός εἰμί . “ ἀλλά „ ὁ σοφία ὁ κόσμος οὗτος . “ καί πάλιν οὐ „ εἰ τις δοκέω σοφός εἰμί ἐν σύ “ ἁπαξαπλῶς „ μωρός γίγνομαι , “ ἀλλά „ ἐν ὁ αἰών οὗτος μωρός γίγνομαι , ἵνα γίγνομαι σοφός . “ „ σοφία “ οὖν „ οὗτος ὁ αἰών “ λέγω ὁ κατά ὁ γραφή καταργέω πᾶς ψευδοδοξέω φιλοσοφία · καί μωρία λέγω ἀγαθός οὐ ἀπολελυμένως , ἀλλά ὅτε τις ὁ αἰών οὗτος γίγνομαι „ μωρός “ · ὡς εἰ λέγω καί ὁ Πλατωνικός , πιστεύω ὁ ἀθανασία ὁ ψυχή καί ὁ περί αὐτός λέγω περί μετενσωμάτωσις , μωρία ἀναλαμβάνω ὡς πρός ὁ Στωϊκός διασύρω ὁ οὗτος συγκατάθεσις , καί ὡς πρός Περιπατητικός θρυλέω ὁ Πλάτων „ τερέτισμα , “ καί ὡς πρός Ἐπικούρειος δεισιδαιμονία ἐγκαλέω ὁ εἰσάγω πρόνοια καί θεός ἐφίστημι ὁ ὅλος . ἔτι δέ ὅτι καί κατά ὁ ὁ λόγος ἀρέσκω πολύς διαφέρω μετά λόγος καί σοφία συγκατατίθημι ὁ δόγμα ἤ μετά ψιλός ὁ πίστις , καί ὅτι κατά περίστασις καί οὗτος βούλομαι ὁ λόγος , ἵνα μή πάντῃ ἀνωφελής ἐάω ὁ ἄνθρωπος , δηλόω ὁ ὁ Ἰησοῦς γνήσιος μαθητής Παῦλος λέγω · „ ἐπειδή γάρ ἐν ὁ σοφία ὁ θεός οὐ γιγνώσκω ὁ κόσμος διά ὁ σοφία ὁ θεός , εὐδοκέω ὁ θεός διά ὁ μωρία ὁ κήρυγμα σῴζω ὁ πιστεύω . “ σαφής οὖν διά οὗτος δηλόω ὅτι ἐν ὁ σοφία ὁ θεός χρή γιγνώσκω ὁ θεός . καί ἐπεί μή οὗτος γίγνομαι οὕτως , δεύτερος εὐδοκέω ὁ θεός σῴζω ὁ πιστεύω οὐ ἁπαξαπλῶς διά μωρία ἀλλά διά μωρία ὅσος ἐπί κήρυγμα . αὐτόθεν γάρ κηρύσσω Ἰησοῦς Χριστός σταυρόω μωρία εἰμί κήρυγμα · ὡς καί ὁ συναισθάνομαι αὐτός λέγω Παῦλος ἐν ὁ · „ ἐγώ δέ κηρύσσω Ἰησοῦς Χριστός σταυρόω , Ἰουδαῖος μέν σκάνδαλον ἔθνος δέ μωρία , αὐτός δέ ὁ κλητός , Ἰουδαῖος τε καί Ἕλλην , Χριστός θεός δύναμις καί θεός σοφία . “